text: Igen igen: Mistanke om bakterier i ældremad
  09 maj 2015 kl. 15.49
  For 3. gang på lidt over en måned er mad til ældre fra Elbokøkkenet i Taulov blevet destrueret på grund af mistanke om farlige bakterier.
  Elbokøkkenet i Taulov laver mad til ældre i Haderslev, Kolding, Fredericia og Middelfart. Og nu er der igen mistanke om listeria-bakterier i en sending middagsretter, som var blevet leveret til de ældre.
  Det er tredje gang på lidt over en måned, at mad bliver destrueret på grund af listeriamistanke.
  I slutningen af marts fandt Fødevarestyrelsen listeria-bakterier i to prøver. 
  I begyndelsen af april blev der ved en kontrol fundet listeria i en middagsret. Og så i denne uge er der altså fundet spor af listeriabakterier i en prøve fra køkkenet i Taulov.
  Den ansvarlige direktør for området i Haderslev Kommune siger, hun tager sagen meget alvorligt.
  Charlotte Scheppan, direktør for voksen og sundhedsservice i Haderslev kommune (varighed 38 sek.):
  
  